Държавен вестник, бр. 95, 2004 г., стр. 62

С Т Р .  62
Д Ъ Р Ж А В Е Н   В Е С Т Н И К
Б Р О Й  95
областните съвети за развитие от района за
планиране, както и на други юридически лица,
имащи отношение към въпросите, включени
за обсъждане в дневния ред.
Чл. 4. (1) Председателят на областния съ-
вет за развитие се подпомага от двама замес-
тник-председатели, избрани от съвета.
(2) При отсъствие на председателя на об-
ластния съвет за развитие заседанията на съ-
вета се свикват и/или ръководят от определен
от него заместник-председател.
Чл. 5. Смяната на представителите в състава
на съвета по чл. 3, ал. 2, т. 2, 3 и 4 се извършва от
съответните органи по реда на тяхното избиране.
Чл. 6. Списъкът с поименния състав на об-
ластния съвет за развитие се предоставя на
членовете на съвета, на председателя на регио-
налния съвет за развитие и на министъра на
регионалното развитие и благоустройството.
Чл. 7. (1) С решение на областния съвет за
развитие могат да се създават постоянни и вре-
менни комисии, консултативни съвети и работ-
ни групи.
(2) С решението по ал. 1 се определят със-
тавът, функциите и срокът за изпълнение на
възложените им задачи.
Чл. 8. Областният съвет за развитие:
1. обсъжда и приема областната стратегия
за развитие;
2. оценява инициативите на общините и на
юридическите лица, свързани с областната стра-
тегия за развитие и предложенията за включва-
не на мерки в Националната оперативна прог-
рама за регионално развитие;
3. прави предложения за сключване на спо-
разумения за сътрудничество с други съседни
области за осъществяване на съвместни дей-
ности по регионалното развитие;
4. изразява становища по предоставените му
за разглеждане проекти на нормативни актове,
стратегически, планови и програмни докумен-
ти, свързани с планирането и програмирането
на регионалното развитие;
5. обсъжда и съгласува действията по осигу-
ряване на публичност и прозрачност на плани-
рането и програмирането на регионалното раз-
витие на територията на областта по предложе-
ние на областния управител;
6. осъществява взаимодействие с областни-
те съвети за развитие, с регионалните съвети за
развитие, с органите на изпълнителната власт
и техните териториални структури;
7. избира и освобождава заместник-предсе-
дателите на съвета и представителя на общини-
те в регионалния съвет за развитие;
8. създава постоянни и временни комисии и
работни групи;
9. приема годишна програма за дейността си
и отчета за нейното изпълнение;
10. изпълнява и други функции, възложени
му с акт на Министерския съвет или на ми-
нистъра на регионалното развитие и благо-
устройството.
Чл. 9. Председателят на областния съвет за
развитие:
1. представлява съвета, ръководи и коорди-
нира неговата дейност;
2. организира изпълнението на решенията
на съвета;
3. организира разработването, съгласува-
нето и приемането на областната стратегия
за развитие;
4. осигурява публичност и прозрачност на
дейността на съвета;
5. осъществява координация и взаимодейс-
твие с регионалните съвети за развитие, с об-
ластните съвети за развитие, с органите на
изпълнителната власт и с органите на мест-
ното самоуправление по планирането и прог-
рамирането на регионалното развитие;
6. изготвя шестмесечни и годишни отче-
ти за дейността на съвета и след приемане-
то им ги предоставя за сведение на минис-
търа на регионалното развитие и благоуст-
ройството и на председателя на регионал-
ния съвет за развитие;
7. изпълнява и други функции, възложени
му от областния съвет за развитие.
Г л а в а  
т р е т а
ОРГАНИЗАЦИЯ НА ДЕЙНОСТТА
НА ОБЛАСТНИЯ СЪВЕТ ЗА РАЗВИТИЕ
Чл. 10. (1) Областният съвет за развитие се
свиква на заседание от председателя на съвета:
1. по негова инициатива;
2. по искане на една трета от членовете му;
3. по искане на председателя на регионал-
ния съвет за развитие;
4. по искане на министъра на регионално-
то развитие и благоустройството.
(2) Председателят на областния съвет за
развитие определя датата, мястото и проекта
за дневния ред на заседанието. Поканите и
материалите по дневния ред се изпращат на
членовете на съвета не по-късно от 7 дни пре-
ди заседанието.
(3) Предложения за включване на допъл-
нителни точки в дневния ред могат да се пра-
вят от членовете на съвета и непосредствено
преди неговото гласуване.
Чл. 11. (1) Заседанията на областния съвет
за развитие са редовни, ако присъстват не по-
малко от две трети от членовете на съвета.
(2) Решенията на съвета се приемат с мно-
зинство повече от половината от общия брой
на членовете.
(3) Областната стратегия за развитие се при-
ема с мнозинство от две трети от общия брой на
членовете на областния съвет за развитие.
Чл. 12. (1) Заседанията на областния съвет
за развитие са открити.
(2) За всяко заседание се съставя протокол,
в който се отразяват приетите решения.